Danish Air Transport har tirsdag offentliggjort, at de åbner en flyrute, der kommer til at være direkte fra Aalborg til Bornholm.

Nu er det muligt at tage til Østersøens perle, Bornholm, direkte fra nordens Paris, Aalborg, henover sommeren. Danish Air Transport (DAT) åbner op for 40 afgange om ugen mellem Aalborg og Bornholm fra 15. juni til 17. september. - Vi glæder os meget til at starte ruten mellem Aalborg og Bornholm. DAT flyver i forvejen ruteflyvning mellem Midtjylland og København, Bornholm og København samt Billund og Bornholm. Og der var en lille ekstra kapacitet i vores flyplanlægning i sommermånederne, så hvorfor ikke være med til at sende flere turister til Bornholm, siger Jesper Rungholm, CEO i DAT, i en presse meddelelse. Ruten bliver fløjet torsdag og søndag, og i Aalborg Lufthavn er lufthavnsdirektør Søren Svendsen positiv overfor den nye sommerrute, der også giver flere besøgende i Nordjylland. - Det har længe været et stort ønske for lufthavnen, at få en direkte rute mellem Aalborg og Bornholm, da det ligeledes støtter op om målsætningen om at få flere turister til Nordjylland, siger Søren Svendsen i en pressemeddelelse. Prisen på ruten ligger fra 399 kroner, og turen kommer til at tage en time og et kvarter oplyser DAT. Se her hele interviewet med lufthavnsdirektør Søren Svendsen.